**ใบงานรายวิชาอรรถกถาพระอภิธรรมปิฎก ครั้งที่ ๑**

**โดยพระชรินทร์ ปภาโส ชั้นปีที่ ๓**

**๑. ชื่อที่ใช้เรียกพระพุทธพจน์ในสมัยพุทธกาล มีอะไรบ้างแต่ละชื่อมีอธิบายว่าอย่างไร อ้างพระพุทธพจน์ประกอบการอธิบายด้วย ?**

**ตอบ** ๑) พรหมจรรย์ ๒) ธรรมวินัย ๓) อภิธรรม อภิวินัย ๔) อภิธรรมกถา เวทัลลกถา ๕) สุตตะ ๖) ธรรม

**พระพุทธพจน์มีอธิบายดังนี้ คือ**

คำว่า พรหมจรรย์ หมายถึง การประพฤติที่ประเสริฐ มีนัยที่กว้างขวางมาก ซึ่งเมื่อกล่าวโดยรวมแล้ว ได้แก่กุศลทุกประเภท ไม่ใช่อกุศล

คำว่า ธรรมวินัย เป็นคำที่ใช้เรียกคำสั่งสอนของพระพุทธเจ้ามาก่อนที่จะใช้ว่า “พระพุทธศาสนา” ซึ่งถูกนำมาใช้เรียกแทนในภายหลัง พระธรรมวินัย ถือว่าเป็นหลักเป็นองค์แทนพระพุทธเจ้า พระพุทธเจ้าทรงมอบหมายไว้ว่า ธรรมวินัยเป็นศาสดาแทนพระองค์หลังจากทรงล่วงลับไป

คำว่า อภิธรรม นั้น ประกอบด้วยศัพท์ อภิ แปลว่า ยิ่ง กับ ธรรม รวมกันแปลว่า ธรรมะยิ่ง หมายความว่า ธรรมะที่ยิ่ง คือ พิเศษ แปลกจากธรรมะในปิฎกอื่น ความหมายนี้ต่างจากคำว่า อภิธรรม อภิวินัย ที่ใช้ในพระสูตร เพราะในที่นั้นคำว่า อภิ หมายความว่า จำเพาะธรรมะ จำเพาะวินัย คือมีเขตแดนไม่ปะปนกัน อีกอย่างหนึ่ง อภิ ในที่นั้นก็หมายความว่า ยิ่ง นั่นแหละ แต่ไม่ได้หมายไปถึงอีกปิฎกหนึ่ง คือ อภิธรรม หมายถึง โพธิปักขิยธรรม, อภิวินัย ก็หมายถึง อาทิพรหมจริยกาสิกขา คือสิกขาบทมาในพระปาติโมกข์

คำว่า อภิธรรมกถา เป็น นิปปริยายเทศนา ฉะนั้น ในอภิธรรมกถานี้ โลกุตรมรรคจึงไม่ได้ชื่อโดยคุณ ของตนบ้าง โดยอารมณ์บ้าง ย่อมได้ชื่อโดยการบรรลุเท่านั้น.

คำว่า เวทัลลกถา คือถ้อยคำที่เขาคุยกันในเรื่องธรรมลึกๆ เหมือนกัน เคยเห็นอยู่ ๒ สูตร เวทัลละเกี่ยวกับพระสารีบุตรคุยกับพระมหาโกฏฐิตะ ปัญญาอย่างพระสารีบุตรคุยกับพระมหาโกฏฐิตะเวทัลลกถา ท่านได้อบรมกาย อบรมศีล อบรมจิต อบรมปัญญาดีแล้ว ไม่เป็นไร แต่ถ้าไม่เป็นอย่างนี้ แล้วไปคุยกันเรื่องอย่างนี้ จะตกไปสู่ธรรมดำ คือเป็นมิจฉาทิฏฐิโดยไม่รู้ตัว

คำว่า สุตะ หมายถึง ผู้ที่จะเป็นนักปราชญ์ได้ ต้องมีคุณสมบัติที่เรียกว่า หัวใจนักปราชญ์ ๔ ประการ

๑ สุตะ หมายถึง ได้พบเห็น ได้ยินหรือได้ฟัง สิ่งที่มีสาระน่ารู้มามาก

๒ จินตะ หมายถึง นำสิ่งที่พบเห็นหรือได้ยินมาพิจารณาหาเหตุผล

๓ ปุจฉา หมายถึง เมื่อเกิดความสงสัยก็ถามท่านผู้รู้

๔ ลิขิต หมายถึง บันทึกความรู้เอาไว้

คำว่า ธรรม หมายถึง สภาพที่ทรงไว้, ธรรมดา, ธรรมชาติ, สภาวธรรม, สัจจธรรม, ความจริง; เหตุ,

ต้นเหตุ ท่านพุทธทาสภิกขุ ให้คำนิยามไว้ในหนังสือของท่านว่า ธรรม มีความหมายที่ยิ่งใหญ่ ไม่สามารถหาคำพูดที่เป็นภาษาของมนุษย์มานิยามได้ แต่ขอนิยามให้เข้าใจพอสังเขปไว้ด้วยความว่า หน้าที่ เพราะไม่มีสิ่งใดในสากลโลกที่ไม่มีหน้าที่

**๒. จงอธิบายความเป็นมาของพระอภิธรรมปิฎกตั้งแต่สมัยสังคายนาครั้งที่ ๑ จนถึงครั้งที่ ๕ ?**

**ตอบ** ก่อนที่พระพุทธเจ้าจะเสด็จดับขันธปรินิพพาน พระองค์ไม่ทรงแต่งตั้งพระภิกษุรูปใดเป็นศาสดาปกครองคณะสงฆ์สืบต่อจากพระองค์นอกจากประทานแนวทางไว้ว่า “โดยที่เราล่วงลับไป ธรรมวินัยที่เราแสดงแล้ว บัญญัติแล้วจักเป็นศาสดาของเธอทั้งหลาย”

การสังคายนาครั้งที่ 1 เป็นแนวการวางระเบียบพระธรรมวินัยในครั้งนั้นจัดเป็นรูปแบบ ที่เรียกว่า พระไตรปิฎก และยังคงมีการรักษาสิ่งที่ได้จัดรวบรวมในครั้งปฐมสังคายนาอยู่ในพระไตรปิฎกฉบับเถรวาทโดยไม่มีการปรับแก้มาจนปัจจุบัน

การสังคายนาครั้งที่สอง มีการกล่าวถึงในพระวินัยปิฎก จุลลวรรคแม้ในวินัยปิฎกจะไม่กล่าวถึงคำว่าพระไตรปิฎกในการปฐมสังคายนาและการสังคายนาครั้งที่สองเลย แต่ในสมันตัปปาสาทิกา ซึ่งเป็นอรรถกถาอธิบายวินัยปิฎกนั้น บอกว่าการจัดหมวดหมู่คำสอนของพระพุทธศาสนาให้เป็นรูปเป็นร่างอย่างพระไตรปิฎกนั้น มีมาตั้งแต่ครั้งปฐมสังคายนาแล้ว

การสังคายนาครั้งที่สาม ในการทำสังคายนาครั้งนี้ พระโมคคลีบุตร ติสสเถระ ได้แต่งคัมภีร์กถาวัตถุ ซึ่งเป็นคัมภีร์หนึ่งในพระอภิธรรมไว้ด้วย และเมื่อทำสังคายนาเสร็จแล้ว ก็มีการส่งคณะทูตไปประกาศพระพุทธศาสนาในประเทศต่างๆ ในที่นี้มีพระมหินทเถระ ผู้เป็นโอรสของพระเจ้าอโศกมหาราช ที่นำพระพุทธศานาไปประดิษฐานในลังกา รวมทั้งพระโสณะเถระและพระอุตตระเถระ ที่นำพระพุทธศาสนามาเผยแผ่ยังดินแดนสุวรรณภูมิด้วย

การสังคายนาครั้งที่สี่ การสังคายนาครั้งนี้มีลักษณะของศาสนาพราหมณ์และพระพุทธศาสนาฝ่ายมหายานเข้ามาผสม ทำให้ฝ่ายเถรวาทไม่นับว่าเป็นหนึ่งในการสังคายนาในการสังคายนาครั้งนี้

การสังคายนาครั้งที่ห้า การทำสังคายนาครั้งนี้เพื่อต้องการจารึกพระพุทธวัจนะเป็นลายลักษณ์อักษรมีพระฤทธิ์เดชเป็นผู้ถามและมีพระรำเคนเป็นผู้ตอบและมีจำนวนพระภิกษุสงมา1200รูปใช้เวลาการสังคายนา10เดือน จึงเสร็จ

**๓. ประวัติความเป็นมาของการการศึกษาคัมภีร์พระอภิธัมมัตถสังคหะในประเทศไทยเป็นอย่างไร?**

**ตอบ** ประวัติการศึกษาคัมภีร์พระอภิธัมมัตถสังคหะในประเทศไทย

เดิมพระอภิธรรมมีการศึกษากันเองในหมู่ผู้สนใจสืบทอดต่อกันมา ไม่มีการเปิดสอน ไม่มีการสอบอย่างเป็นทางการ แต่อย่างใด ในปีพุทธศักราช ๒๔๙๔ พุทธสมาคมแห่งประเทศไทยซึ่งมี พระพิมลธรรม\* (อาจ อาสภเถระ) และพระภาวนาภิรามเถระ (สุข ปวโร) เป็นผู้ริเริ่ม และให้ความสนใจในการศึกษาพระอภิธรรมมาก ได้อาราธนาพระสัทธัมมโชติกะ ธัมมาจริยะ ผู้เชี่ยวชาญทางพระอภิธรรมปิฎกจากประเทศพม่า มาอำนวยการสอน พระอภิธรรม ณ วัดระฆังโฆสิตาราม ธนบุรี

พระสัทธัมมโชติกะเป็นผู้ริเริ่มนำ คัมภีร์อภิธัมมัตถสังคหะอัฏฐกถาปกรณ์ ของพระอนุรุทธาจารย์มาวางหลักสูตร อภิธัมมัตถสังคหะ๙ ปริจเฉท เป็นภาษาไทยอย่างพิสดารในชั้นต้นและวาง หลักสูตรพระอภิธรรมเป็นภาษาไทยในชั้นสูง รวม ๙ ชั้นด้วยกัน ปัจจุบันขยายการศึกษาเป็นอภิธรรมวิทยาลัยขึ้น ชื่อว่า อภิธรรมโชติกะวิทยาลัย เป็นหน่วยงานหนึ่งของมหาจุฬาลงกรณราชวิทยาลัย ในพระบรมราชูปถัมภ์

**๔. คัมภีร์อรรถกถาพระอภิธรรม มีคัมภีร์อะไรบ้าง ? ใครเป็นผู้รจนา ?**

**ตอบ** คัมภีร์อรรถกถาพระอภิธรรม ในการศึกษาพระไตรปิฎกให้รู้เรื่องและเข้าใจความหมายได้ถ่องแท้ จะต้องอาศัยดูคำอธิบายจากอรรถกถา ซึ่งเป็นคัมภีร์ที่อธิบายไขความพระบาลีเอาไว้ อรรถกถามีกี่ประเภท ได้แก่อะไรบ้าง พจนานุกรมศัพท์ศาสนาสากล อังกฤษ-ไทย ฉบับราชบัณฑิตยสถาน อธิบายไว้ในคำ atthakathā (อัตถกถา) ว่า อัตถกถา เป็นการเขียนตามรูปบาลี แต่ในประเทศไทยนิยมเขียนคำนี้ในรูปสันสกฤตเป็น อรรถกถา

อรรถกถา คือ การอธิบายความพระไตรปิฎก ซึ่งมี ๒ ประเภทใหญ่ คืออรรถกถาในพระไตรปิฎก เป็นคำอธิบายความพระพุทธพจน์ที่ปรากฏอยู่ในพระไตรปิฎก ตัวอย่างที่เห็นชัดเจน คือ การอธิบายคำหรือความจากสิกขาบทที่พระพุทธเจ้าทรงบัญญัติไว้ และอรรถกถานอกพระไตรปิฎก คือ คัมภีร์อธิบายความพระไตรปิฎกที่แยกทำเป็นเล่มต่างหากซึ่งเชื่อกันว่ามีการทำครั้งแรกที่ประเทศลังกาเป็นภาษาสิงหล มีอยู่ ๓ คัมภีร์ คือ มหาอรรถกถา ปัจจรีอรรถกถา กุรุนทีอรรถกถา

มหาอรรถกถา เป็นอรรถกถาอธิบายความพระสูตร เหตุที่ได้ชื่อเช่นนั้น เพราะเป็นอรรถกถาชุดใหญ่เนื่องจากพระสูตรมีเนื้อหามาก บางทีเรียกว่า มูลอรรถกถา (อรรถกถาดั้งเดิม) บ้าง โปราณกอรรถกถา (อรรถกถารุ่นเก่า) บ้าง เพราะเป็นอรรถกถาที่พระมหาเถระ อาทิ พระมหากัสสปะ แต่งไว้เมื่อคราวทำปฐมสังคายนา แล้วพระมหินทเถระนำมาสอนเป็นภาษาสิงหลแก่พระภิกษุชาวลังกา ครั้นเมื่อพระพุทธโฆสะเดินทางจากชมพูทวีปมาปริวรรตแล้วแบ่งแต่งเป็นอรรถกถาของนิกายทั้ง ๔ พร้อมกับให้ชื่อใหม่ คือ อรรถกถาทีฆนิกาย ตั้งชื่อว่า สุมังคลวิลาสินี อรรถกถามัชฌิมนิกาย ตั้งชื่อว่า ปปัญจสูทนี อรรถกถาสังยุตตนิกาย ตั้งชื่อว่า สารัตถปกาสินี และอรรถกถาอังคุตตรนิกาย ตั้งชื่อว่า มโนรถปูรณี

ปัจจรีอรรถกถา เป็นอรรถกถาอธิบายความพระอภิธรรม เหตุที่ได้ชื่อเช่นนั้น เพราะพระเถระประชุมแต่งกันบนแพชื่อปัจจรี พระพุทธโฆสะปริวรรตแล้วแต่งใหม่แบ่งออกเป็นอรรถกถาธัมมสังคณี ตั้งชื่อว่า อัฏฐสาลินี อรรถกถาวิภังคปกรณ์ ตั้งชื่อว่า สัมโมหวิโนทนี และอรรถกถา ๕ ปกรณ์ที่เหลือ ตั้งชื่อว่า ปัญจปกรณัฏฐกถา

กุรุนทีอรรถกถา เป็นอรรถกถาอธิบายพระวินัย เหตุที่ได้ชื่อเช่นนั้น เพราะพระเถระชาวลังกาประชุมแต่งกันที่กุรุนทีเวฬุวิหาร พระพุทธโฆสะปริวรรตแล้วแต่งใหม่แบ่งออกเป็น ๓ ภาค ตั้งชื่อว่า สมันตปาสาทิกา

**๕. อภิธรรมเป็นพุทธพจน์หรือไม่ จงอธิบายทั้งในแง่ของผู้ปฏิเสธ และผู้ที่ยอมรับ ?**

**ตอบ** จิ-เจ-รุ-นิ หัวใจพระอภิธรรมความหมายธรรมทั้งหมดจริง ๆ เป็นอริยสัจทั้งหมดไม่ใช่ปรมัตถ์ เช่น

สัพเพ ธัมมา นารัง อภินิเว สายะ สรรพธรรมทั้งหลายไม่ควรยึดมั่นถือมั่น

นี่เป็นหัวใจของคำสุดยอด นี่เป็นความสุดยอดในการปฏิบัติ สรรพธรรมทั้งปวงล้วนแล้วแต่เป็นเท็จ พูดกันชัดๆ กลับมาอีกทีหนึ่ง

สัพเพ ธัมมา สรรพธรรมทั้งหลายก่อเกิดขึ้นเพราะมีเหตุปัจจัย เมื่อเหตุปัจจัยสิ้นไป ธรรมทั้งหลายย่อมสิ้นไป โลกเจริญก็คือวันนี้โลกเจริญวัตถุย่อมนำไปสู่ความเสื่อมทางศีลธรรมได้ ในขณะเดียวกันถ้าอยู่พึ่งธรรมะแม้จะใต้ดินบนดินก็มีความสุขได้ ก็คือในความหมายว่า แท้จริงแล้วการเกิดมาของมนุษย์สัตว์ทั้งหลายสิ่งที่เราควรเข้าหาคือคำสอนของพระสัมมาสัมพุทธเจ้าและคำสอนของพระสัมมาสัมพุทธเจ้าคือหัวใจของ จิเจรุนิ คือการประพฤติปฏิบัติการเรียนรู้ในเรื่องของอำนาจรูปนาม ขันธ์ 5 การเรียนรู้รูป นาม ขันธ์ 5 เพื่อสัพเพ ธัมมา นารัง อภินิเวสายัง คือไม่ใช่เรียนรู้เพื่อยึดมั่นถือมั่น

ในพระพุทธศาสนาเรียนรู้เพื่อออกไปจากการยึดมั่นถือมั่นเพราะในความหมายทั้งหมดนี้มีหัวใจในพระธรรมจักรอยู่ข้อหนึ่งคือ

สังขิตเตนะ ปัญจุปาทานักขันธา ทุกขา ตรงนี้คือหัวใจ เพราะการไปยึดมั่นถือมั่นในรูปนามขันธ์ 5 จะเป็นตัวทุกข์ ตัวทุกข์รวบยอดก็คือ การยึดมั่นถือมั่นในรูปนามขันธ์ 5 พระพุทธศาสนายังเข้ามาสอดส่องจิต จิเจรุนิ การเข้ามาสอดส่องหาความจริงในรูปนามขันธ์ 5 ให้เห็นความจริงว่า สัพเพ ธัมมา นารัง อภินิเว สายะ ให้เห็นความจริงว่า นามรูปังอนิจจัง แปลมาอีกตัวก็ได้ นามรูปังอนัตตา นามรูปเป็นของไม่เที่ยง ในความไม่เที่ยงย่อมมีความทุกข์ เพราะมันแปรปรวน ไม่อยู่ในอิทธิพลของเราที่จะไปสั่งให้มันเป็นเช่นนั้น เช่นนี้ได้ เพราะนามรูปเป็นอนัตตา ไม่ใช่ของเรา เราไม่ใช่เป็นนั่นเป็นนี่ นั่นไม่ใช่ตัวตนของเรา หัวใจธรรมเหล่านี้อยู่ในพระสูตรที่เรียกว่าพระอนันตะลักขะณะสุตตัง ที่พระพุทธเจ้าทรงประทานการสอนปัญจวัคคีย์ทั้ง 5 จนบรรลุธรรมขั้นสูงสุดคือ อรหันตผล เพราะฉะนั้นหัวใจธรรมที่โยมขวัญชัยกล่าวไว้ทั้งหมดนั่นแหล่ะ คือ สิ่งที่ควรคล้องจิต คล้องใจ และนี่คือสิ่งที่เป็นอำนาจพุทธคุณ ธรรมคุณ สังฆคุณ จริงๆ ถ้าเข้าใจตรงนี้ได้ที่สุด นี่แหล่ะคือความไปสู่พระนิพพาน สิ้นทุกข์แท้ๆเลย เพราะพระพุทธเจ้า ไม่ได้สอนให้เชื่อจากการฟัง การดู เพียงแต่ท่านเป็นผู้แนะนำ และให้เรามาประพฤติปฏิบัติ เพื่อเดินตามรอยธรรมของตถาคตเจ้า

สืบค้นจาก http://guru.google.co.th